شه‌فه‌ق نيوز/ ده‌وڵه‌ت ئيمارات فريه‌ وه‌ تونى ئه‌و ده‌سدريژيه‌ ئه‌را بان باڵيۆزخانه‌ى به‌حره‌ين له‌ به‌غداى پايته‌خت ئدانه‌ كرد.
له‌ى باوه‌ته‌و، ئه‌نوه‌ر قه‌رقاش وه‌زير ده‌وڵه‌ت ئيماراتى ئه‌را كاروبار خارجى وت: ده‌سدريژى ئه‌را بان باڵيۆزخانه‌ى شانشين به‌حره‌ين برا له‌ به‌غدا ره‌ته‌وكرياگ و ئامانجدار و گرژكردنه‌وه‌ى مه‌ترسيدار بارودوخه‌ له‌ڕوێ ئاسا ياسايى و سياسى.
قه‌رقاش له‌ تويتيگ داوايش له‌ حكومه‌ت عراقى كرد پابه‌ند بدێ وه‌شيوه‌يگ ياسايى وه‌رانوه‌ر مقه‌يه‌تيكردن له‌ كار دبلۆماسى و باره‌گايه‌يل و باڵيۆزخانه‌يل له‌ به‌غداى پايتخت و شاره‌يل عراقى، يه‌يش له‌وه‌ختيگه‌ نويسينگه‌ى ره‌سانن عادل عه‌بدولمه‌هدى سه‌رۆك وه‌زيره‌يل عراقى له‌ به‌ياننامه‌يگ ئه‌و ده‌سدريژيه‌ ك له‌تى خوه‌ينيشانده‌ره‌يل هه‌ڵكوتانه‌ بان باڵيۆزخانه‌ى به‌حره‌ينى له‌ به‌غدا وه‌ جى داخ تاريف كرد.
